Репрезентативну каријеру започео је 20. децембра 1974. године у пријатељској утакмици против Ирана. Потом је уследила десетомјесечна пауза, али након меча 15. октобра 1975. године против Мађарске, постао је стандардни првотимац и у наредних пет година одиграо је 55 утакмица постигавши 1 гол. Врхунац његове каријере било је учешће на Европском првенству 1976. године, на којем је освојио титулу европског шампиона. Четири године касније, на Европском првенству 1980. у Италији освојио је бронзу.